ועדת החינוך, התרבות והספורט, כנסת 23, פרוטוקול מספר 103, 2020-11-16 13:00

תהלה פרידמן: שלום לכולם, היום יום שני, כ"ט בחשון התשפ"א, ה-16 בנובמבר 2020, מטרת הדיון היא לאשר את תקנות הקורונה שהותקנו ב-5 בנובמבר 2020.

תהלה פרידמן: כיוון שהנושא עלה לכותרות בימים האחרונים, הסיבה שלא אישרנו את התקנות עדיין.

תהלה פרידמן: אשמח לשמוע את דברי יושב-ראש הוועדה הקבוע שנמצא בבידוד.

תהלה פרידמן: שלום גם לעופר כסיף שנמצא בבידוד.

תהלה פרידמן: כל המבודדים יתקשרו איתנו באמצעות הזום.

רם שפע: שלום לכולם, אסביר לכולם קצת אודות התקנות:

רם שפע: חוק הקורונה החדש יצר מאגר סמכויות חדש בין הכנסת לממשלה כדי לייצר מערכת נכונה של איזונים ובלמים.

רם שפע: נוצרה סיטואציה לפיה כל החלטה של קבינט הקורונה שמגיעה לאחת מוועדות הכנסת יכולה להיות מאושרת בוועדה, להתבטל בוועדה, או שהוועדה לא תצביע כלל ואז התקנות נכנסות לתוקף כנתינתן.

רם שפע: אנחנו כל פעם מחדש, לפי התפיסה שלנו כלפי התקנות שהגיעו, קיבלנו החלטות.

רם שפע: לעיתים אישרנו, לעיתים פסלנו ולעיתים לא קיבלנו החלטה והתקנות נכנסו לתוקפן לאחר 24 שעות באופן אוטומטי.

רם שפע: בימים האחרונים התעוררו דיונים בין היועצים המשפטיים בכנסת ובממשלה לגבי משמעות ההליך שהצגתי.

רם שפע: חשוב לי להגיד שהיועצים המשפטיים – של המשרדים השונים ושל הכנסת – עושים עבודת קודש, עובדים קשה כדי לנסות ולפענח את הפרשנויות של חוק הקורונה החדש.

רם שפע: כנראה שפה משהו נפל בין הכיסאות.

רם שפע: אנחנו יכולים לאשר או לא חלק מההחלטות – מה פותחים ומה לא – ובמקביל בוועדת חוקה מאשרים את גובה הקנסות.

רם שפע: פה היה חוסר ממשק והתעוררה ההבנה בקרב היועצים המשפטיים שאנחנו בשביל שהקנס יהיה בתוקף, אנחנו צריכים לאשר את התקנות באופן פוזיטיבי ולא להסתפק בחוסר הצבעה.

רם שפע: מה שעכשיו קורה בנושא הקנסות מחולק לשלושה תהליכים שונים.

רם שפע: מועד אחד של תקנות מסוימות שהגיע אלינו כבר מזמן.

רם שפע: כבר עבר התוקף שלנו, 14 ימים, שהיינו יכולים לדון בו.

רם שפע: גם שבעת הימים שיש למליאה לדון אחר כך גם הסתיימו.

רם שפע: תקנות אחרת שקשורות ל-א"ד, צהרונים וכל העולם הזה ה-14 ימים של הוועדה תמו אבל נותרו למליאה מספר ימים בהם היא יכולה לאשר במקומנו את התקנות הללו, לכן ברגע שגילינו זאת אתמול, פניתי במכתב מטעם ועדת החינוך ליושב-ראש הכנסת, חבר הכנסת יריב לוין, על מנת שיעלה את הנושא להצבעה כדי שעד יום חמישי הכנסת תאשר את זה, ואז כל הקנסות שנתנו למוסדות חינוך מכל המגזרים, רובם במגזר החרדי אבל זה חל על כולם, קנסות שנתנו מסוף אוקטובר ועד יום חמישי הקרוב – הקנסות יהיו תקפים.

רם שפע: אנחנו יכולים להצביע כאן על תקנות שקשורות ללימודים בשטח פתוח ולתלמידים עולים.

רם שפע: כך נוודא שהסאגה הספציפית של אי-אישור פוזיטיבי לא תפגוש אותנו כבר עכשיו.

רם שפע: אני מקווה שהיית ברור, תודה.

תהלה פרידמן: תודה רבה.

תהלה פרידמן: זה מצער וברור.

תהלה פרידמן: אני לפחות מתנחמת בזה שזו הייתה אי-הבנה פשוטה ולא קונספירציה.

תהלה פרידמן: אני ישר חשדתי שזו קונספירציה.

תהלה פרידמן: התקנות שאנחנו מאשרים כרגע שני הדברים החשובים שבהם: הרחבת היכולת לקיים פעילות בחוץ בקבוצות של 19 תלמידים בני נוער ועל תיכוניים.

תהלה פרידמן: אני רוצה לשאול, אני מבינה שהחריגו מתוך זה את תנועות הנוער.

 << דובר >> מירב ישראלי: תנועות הנוער זה סעיף אחר.

 << דובר >> מירב ישראלי: אולי גם משרד הבריאות יסביר את זה אבל תנועות הנוער וכל החינוך הבלתי-פורמלי זה תקנה אחרת שכבר הערנו לגביה שהיא לא מספיק מפורטת וצריך לדון בה מחדש.

 << דובר >> מירב ישראלי: אני מתארת לעצמי שגם בקבינט הקורונה ידונו ספציפית בנושא של הרחבת הפעילות של החינוך הבלתי-פורמלי שתנועות הנוער הן חלק ממנו.

תהלה פרידמן: אני מבינה את ההיגיון בלומר שכשבני נוער הם האחראים אז אולי יש מקום לחשוש מהיעדר הקפדה, אבל אני חושבת שלא לתת מקום בתוך מסגרת שכזו לחינוך הבלתי-פורמלי זה אסון.

תהלה פרידמן: הילדים שלנו יושבים בבית כבר חודשים ארוכים, הם קמלים בבית.

תהלה פרידמן: מי מהם שלא יושב בבית, אפשר לראות תופעות של ונדליזם, של אלימות, של התמכרויות, דכאון.

תהלה פרידמן: החינוך הבלתי-פורמלי משווע לפעול.

תהלה פרידמן: אני לא מצליחה להבין למה אנחנו מתעכבים עם הדבר הזה.

תהלה פרידמן: גם אם אני מבינה שתנועות הנוער דורשות יחס חריג, דחוף מאוד להחזיר לפעילות את כל מסגרות החינוך הבלתי-פורמליות.

תהלה פרידמן: הייתי שמחה לשמוע את משרד הבריאות בהקשר הזה.

תהלה פרידמן: דוקטור אפרת אפללו, בבקשה.

אפרת אפללו: שלום, כל החינוך הבלתי-פורמלי, כולל ארגוני ותנועות נוער, חוגים וכדומה, נמצאים בשלב השלישי של אסטרטגית היציאה ואנחנו עדיין לא שם.

אפרת אפללו: אנחנו יודעים ודיברנו על זה בוועדה.

אפרת אפללו: אנחנו מתקדמים לפי מדדי תחלואה ולפי מדד ה-R.

אפרת אפללו: כרגע אנחנו לא נמצאים שם.

אפרת אפללו: אני מאמינה שזה משהו שידון עוד היום בקבינט.

אפרת אפללו: אני רוצה להגיד שנפגשנו עם נציגי תנועות וארגוני הנוער.

אפרת אפללו: אנחנו נפגשים עם מפעילי החוגים, אנחנו מגבשים ביחד איתם את המתווים ומסבירים להם מהם העקרונות הבטוחים לחזרה מהירה לשגרה.

אפרת אפללו: שלא תחשבו שזה לא נמצא על השולחן.

אפרת אפללו: כרגע יש בלימה של ירידת התחלואה, יש ירידה ב-R, אנחנו עדיין לא בשלים לפתוח את השלב השלישי.

אפרת אפללו: לגבי הרציונל המקצועי, יש הבדל בין התנהלות ספורדית לבין התנהלות מאורגנת שמערבת בתוכה הרבה תנועה של אנשים.

אפרת אפללו: אנחנו יכולים לייחס את זה גם להרבה תחומים אחרים.

אפרת אפללו: גם פה, זה לא שאנחנו לא סומכים על בני הנוער וזה לא שאנחנו לא חושבים שיכולה להתקיים פעילות בצורה בטוחה, אבל יש פה הדרגתיות שאנחנו כרגע עוד לא נמצאים שם.

אפרת אפללו: אנחנו שמחים שאתם תאשרו את התקנות הללו על אפשרות לפעילות במרחב הפתוח של עד 20 במסגרת החינוך הפורמלי, שזה מתאים גם לכיתות ה' עד י"ב.

אפרת אפללו: ואז זה גם נותן מענה חברתי לבני הנוער.

אפרת אפללו: חשוב לציין שלא מדובר על שעות אחר הצהריים כי זה מתערבב עם הקפסולות של הבוקר.

אפרת אפללו: אני יודעת שיגידו שגם כך הם נפגשים אבל יש הבדל בין מפגש ספורדי למפגש מאורגן.

אפרת אפללו: אני יודעת שמדברים כבר על טיולים עם לינה אבל אנחנו כל הזמן עם הרגל על הבלם כי אנחנו לא רוצים למצוא את עצמנו בסגר נוסף ואז לא נוכל לעשות שום דבר.

אפרת אפללו: יש פה חשיבה אחראית ומקצועית של משרד הבריאות, לצד זה שאנחנו מגבשים את המתווים לחזרה הבטוחה.

אפרת אפללו: ברגע שתגיע ההסכמה מהקבינט לעבור לשלב השלישי אז אנחנו נהיה שם וניתן את המענה.

תהלה פרידמן: תודה רבה, אנחנו הגענו לשלב שבו נכון לטפל במוקדי תחלואה ולא באופן רוחבי.

תהלה פרידמן: יש לך בבית ילדים כמו לי, את רואה את המחיר שהם משלמים.

תהלה פרידמן: זו מציאות קשה.

תהלה פרידמן: חבר הכנסת כסיף, בבקשה.

עופר כסיף: אני חוזר על משהו שאמרתי אותו כבר כמה פעמים, לצערי נראה שלא מפנימים אותו, אני חוזר על דברים שאמר בזמנו פרופסור חגי לוין במענה לשאלה ששאל אותו חבר הכנסת קרעי: השאלה של קרעי הייתה האם כשרופא נותן תרופה הוא בודק לא רק עד כמה היא מועילה אלא מה תופעות הלוואי שלה.

עופר כסיף: כמובן שהתשובה הייתה חיובית.

עופר כסיף: כאשר אנחנו מדברים על הנושא של פתיחת מערכת החינוך באופן כללי השאלה שצריכה לעמוד לנגד עיננו היא לא רק מה עשויות להיות ההשלכות לקורונה אלא גם מה עשויות להיות ההשלכות אם מערכת החינוך תישאר סגורה.

עופר כסיף: במשל של תרופה ותוצאות לוואי: אם נמשיל את המשך הסגירה של המוסדות לתרופה ואת תופעות הלוואי להשלכות השונות של אותה סגירה.

עופר כסיף: אני חושב שלאחר כל כך הרבה חודשים הנזקים המצטברים עבור התלמידים עולים לאין שיעור על הסכנות.

עופר כסיף: כך אני מבין מאנשי המקצוע, איני מתיימר להיות רופא.

עופר כסיף: אני מבין שברמה הנפשית, הפסיכולוגית, ההתפתחותית וכל מה שאתם רוצים מהשפה הפסיכולוגית, הנזקים שנגרמים לתלמידים שעדיין סגורים עולים לאין שיעור על הנזק שייגרם להם אם הם יחזרו ללמוד במסגרת מגבלות מסוימות.

עופר כסיף: אני רוצה להגיד עוד דבר: כל פעם ממציאים קטגוריה או פרמטר חדש למדידת הסכנה.

עופר כסיף: פעם דיברו איתנו על מכונות הנשמה, אחר כך על אחוז החיוביים, אחר כך על החולים קשה ומבוגרים, ועכשיו מדברים על ה-R.

עופר כסיף: כאילו שכל פעם ממציאים משהו חדש כדי למנוע חזרה לחיים של שגרה.

עופר כסיף: אני, בשורה תחתונה העמדה שלי היא שצריך למצוא את הדרך הבטוחה להפסיק לסגור את התלמידים ולהרחיק אותם מהלימודים.

עופר כסיף: צריך לאמץ מתווה שמחזיר את כולם – כשאני אומר "כולם" אני מתכוון לכולם – ללימודים לפני שהנזק יהיה בלתי-הפיך.

עופר כסיף: בגילאים מסוימים הנזק הוא אפילו יותר גדול.

עופר כסיף: אנחנו יוצרים פה דור של זומבים.

עופר כסיף: אנחנו מגדלים פה דור של זומבים, זה חמור בפני עצמו.

עופר כסיף: חייבים להפסיק את זה.

עופר כסיף: לכן, בשורה התחתונה עמדתי היא שצריך פשוט להפסיק את העוצר של התלמידים בצורה מושכלת.

תהלה פרידמן: תודה, אני חייבת לומר שאני מזדהה עם הדברים.

תהלה פרידמן: שלומית גרינפלד גילת ממשרד המשפטים, בבקשה.

שלומית גרינפילד גילת: זה קצת קוטע את רצף הדיון אבל רציתי להתייחס לסמכויות של הוועדה ביחס לתקנות.

שלומית גרינפילד גילת: אני רוצה להדגיש שלפי סעיף 4 לחוק בעצם מה שדמיינו המחוקקים, הרעיון היה שהמקרה שבו אתם לא מחליטים הוא מקרה שלא הספקתם, אין זמן.

שלומית גרינפילד גילת: ברירת המחדל צריכה להיות אישור או דחייה או קיצור תוקף, אבל לא להימנע מהחלטה, תודה.

תהלה פרידמן: אוקיי, יש לנו תמריץ נוסף לא להימנע.

תהלה פרידמן: עורכת הדין רויטל לן כהן, בבקשה.

רויטל לן כהן: שלום לכולם ותודה עבור זכות הדיבור, אני מבקשת לוודא כמה דברים בנוגע לתקנות לכשיאושרו.

רויטל לן כהן: העלנו את זה גם בדיונים הקודמים וחשוב לשים לב.

רויטל לן כהן: במערכת משולבים תלמידים שנמצא איתם מבוגר משלב או משלבת.

רויטל לן כהן: חשוב לשים לב שבתוך כל האישורים של הקפסולות והכמויות, בכיתות או מחוץ להן, לשים לב שמאפשרים שיהיה גם את המקום למבוגר המשלב.

רויטל לן כהן: יש לשים לב שיש ילדים שהמשלבים שלהם מתחלפים במהלך השבוע ושלא יהיה מצב שבגלל שהמשלבים מתחלפים אז משלב מסוים יוכל להיות ואחד לא.

רויטל לן כהן: עניין נוסף שכדאי לשים אליו לב: בשנה רגילה יש ילדים שמשתלבים מתוך כיתות חינוך מיוחד בכיתות החינוך הרגילות גם מסיבות חברתיות וגם מסיבות אחרות.

רויטל לן כהן: אני מאוד מבקשת לשים לב שגם לתלמידים שנמצאים בכיתות החינוך המיוחד יימצא מקום, ככל שאלו תלמידים שאמורים היו להשתלב, שזה היה חלק מהתוכנית שלהם, שיוכלו להצטרף גם לקפסולות החברתיות האלה.

רויטל לן כהן: יש לזה חשיבות אדירה.

רויטל לן כהן: אנחנו מדברים כל הזמן על המצב הנפשי שהתלמידים נמצאים בו והוא באמת מצב קשה.

רויטל לן כהן: אתם צריכים להבין שהמצב הזה הוא כמעט המצב התמידי של חלק ניכר מהתלמידים המשולבים.

רויטל לן כהן: כמה חמור המצב של חלקם היום, כמה הבדידות קשה להם.

רויטל לן כהן: אנחנו מדברים בעיקר על חטיבות ותיכונים.

רויטל לן כהן: אם יש תלמידים שמייצרים עבור עצמם מפגשים בבתים, אנחנו מדברים על ילדים שגם את זה אין להם, הם לגמרי לבד.

רויטל לן כהן: אז אני מבקשת שהם יוכלו להיות בתוך המפגשים האלה גם עם הליווי שלהם וגם תלמידים שמגיעים מכיתות של חינוך מיוחד.

תהלה פרידמן: תודה רבה.

 << דובר >> מירב ישראלי: הייתה לי שיחה עם טל ממשרד הבריאות שאולי תוכל להתייחס לזה.

 << דובר >> מירב ישראלי: בתקנה של - - -חוץ נאמר "איש צוות הוראה ו-19 תלמידים".

 << דובר >> מירב ישראלי: הפניתי אליהם את השאלה מה קורה עם הילדים המשולבים ובאמת נאמר לי שהכוונה היא לא לפרש את התקנה בצורה כזו שלא מאפשרת למשלב להגיע גם לפעילות.

רויטל לן כהן: אני רוצה לחדד שמבחינה משפטית למדינה אסור לעשות את מה שאינו כתוב בצורה מפורשת.

רויטל לן כהן: אם זה לא יהיה כתוב בצורה מפורשת אז זה יהיה אסור.

תהלה פרידמן: השאלה איך מפרשים "איש צוות".

רויטל לן כהן: זה לא עניין של פירוש, זה עניין של איך בנוי החוק במדינת ישראל, החוק במדינת ישראל בנוי כך שלמדינה מותר לעשות אך ורק את מה שמותר לה לעשות.

רויטל לן כהן: זה אומר שאם לא יהיה כתוב אז הפרשנות היא שאסור שיהיה אדם נוסף.

 << דובר >> מירב ישראלי: אז אני הפניתי בדיוק שאלה כזו, אמרתי שאם כתובת "איש צוות הוראה" זו אמורה להיות המשמעות של זה, אני אשמח שמשרד הבריאות יתייחס לזה.

רויטל לן כהן: אני מבקשת לשים לזה לב, כי כמו שזה כתוב היום אין אפשרות למשלבים להצטרף.

רויטל לן כהן: בטח לא אם יש יותר מאחד.

תהלה פרידמן: תכף משרד הבריאות יתייחס.

רויטל לן כהן: נקודה נוספת: יש כיתות שיש בהן יותר מילד משולב אחד, זאת אומרת שיש יותר ממשלב או משלבת אחת.

רויטל לן כהן: אם אני מסתכלת לרגע על הכיתה של הבן שלי, נתתי את הדוגמה הזו גם כשהיה בזמנו את הדיון בוועדה, כיתה של 30 ילדים ויש בה חמישה ילדים משלבים.

רויטל לן כהן: גם אם יפרקו אותם לשתי קפסולות עדיין באחת מהקפסולות יהיו שלושה ילדים משולבים.

רויטל לן כהן: אם אנחנו מנסים שזה יהיה כמה שיותר חצי-חצי.

רויטל לן כהן: זה אומר עוד שלושה מבוגרים בקפסולה.

תהלה פרידמן: תודה.

תהלה פרידמן: חבר הכנסת אייכלר, בבקשה.

ישראל אייכלר: שלום רב, אני שמח להיות כאן ולשמוע.

ישראל אייכלר: עקבתי גם בחדר אחר הדיון.

ישראל אייכלר: אני שמח לראות שחודרת ההבנה לכל שכבות האוכלוסייה כמה חשוב נושא חינוך הילדים דווקא בתקופת קורונה.

ישראל אייכלר: זה חשוב לא פחות ממפעלים של אספקת מזון, שזה מובן לכל אדם בעולם.

ישראל אייכלר: אנחנו יודעים שבמדינות אירופה המצב לא טוב אבל הם לא מוותרים על מערכות החינוך כי הם יודעים את הנזק שנגרם לכל נפש שלא נמצאת במערכת החינוך.

ישראל אייכלר: אני באתי לכאן כדי לברך את היושב-ראש הקבוע, רם שפע, ביחד עם כל שאר האנשים שנמצאים בבידוד עקב הקורונה.

ישראל אייכלר: את רם שפע אני רוצה לברך בברכה מיוחדת כי ראיתי סרטון שבו רואים איך הוא מגן על יהודי חרדי לפני כעשר שנים.

ישראל אייכלר: רם, ריגשת אותי היום, אני לא האמנתי אבל זה אתה.

ישראל אייכלר: הוא לא השתנה, הוא נראה צעיר גם היום.

ישראל אייכלר: נושא נוסף: ראיתי הרבה זעם קדוש לגבי קנסות, כאילו היה מחדל של וועדת החינוך שלא אישרו את הקנסות.

ישראל אייכלר: אנחנו מאמינים שהכול משמיים, לפעמים גם דברים טובים יוצאים ממחדל.

ישראל אייכלר: למשל העניין של קנסות על מי שבא לחנך ילדים.

ישראל אייכלר: אני רוצה לומר כך: מאז ומתמיד תלמודי התורה היו אבן יסוד של העם היהודי והמורשת היהודית.

ישראל אייכלר: אני חושב שהעם היהודי הנחיל לעולם כולו את המושג של חינוך.

ישראל אייכלר: כתוב אצל אברהם אבינו שהקדוש ברוך הוא אהב אותו לא בגלל שהיה צדיק ולא בגלל כל הדברים שהוא עשה אלא : " כִּי יְדַעְתִּיו לְמַעַן אֲשֶׁר יְצַוֶּה אֶת בָּנָיו וְאֶת בֵּיתוֹ אַחֲרָיו וְשָׁמְרוּ דֶּרֶךְ יְהוָה לַעֲשׂוֹת צְדָקָה וּמִשְׁפָּט לְמַעַן הָבִיא יְהוָה עַל אַבְרָהָם אֵת אֲשֶׁר דִּבֶּר עָלָיו (בראשית י"ח, 19)".

ישראל אייכלר: הקדוש ברוך הוא ראה שאברהם אבינו - - - לא יוותר על החינוך.

ישראל אייכלר: היו אנשים שלא היה להם עניין לחנך את הילדים.

ישראל אייכלר: העם היהודי הנחיל לכל העולם את החינוך שהוא החשוב ביותר.

תהלה פרידמן: ויש לציין את רבי יהושע בן גמלא שייסד את החינוך הציבורי גם לבני עניים.

ישראל אייכלר: נכון, הוא הנחיל שגם ילדי עניים יזכו לתלמודי תורה.

ישראל אייכלר: גם בארץ, יותר ויותר אנשים מבינים את החשיבות של הדבר הזה.

ישראל אייכלר: אני לא רוצה לדבר על הנשירה ועל המצב הנפשי.

ישראל אייכלר: אנחנו כבר ידענו בתחילת הדרך שסכנת ההדבקה בבית גדולה הרבה יותר מאשר בכיתה.

ישראל אייכלר: גם כלל הציבור מבין את הנזק של אי-קיום מערכת חינוך.

ישראל אייכלר: טוב שאין קנסות וצריך לפתוח את מערכת החינוך כמה שיותר מהר תוך שמירה על כללי הבריאות, אני לא מוותר על אף כלל של בריאות.

ישראל אייכלר: טוב ששר החינוך מאמין בזה ושכולם מאמינים בזה.

ישראל אייכלר: אסור לקנוס אדם שהולך ללמד את ילדיו תורה.

ישראל אייכלר: צריך לעשות הכול כדי שהוא יעשה זאת בדרך שתשמור על בריאותו ועל בריאות התלמידים.

ישראל אייכלר: אני מקווה מאוד שהתחלואה לא תתפשט.

ישראל אייכלר: למרות שבפעמים הקודמות אמרו שבתי הספר הם הגורמים, אבל היום יש כבר דעות והוצגה מצגת בוועדת הקורונה של הממשלה על ידי פרופסור סגל שמראה שהסכנה היא לא כל כך גדולה.

ישראל אייכלר: אבל על הסכנה שבאי-קיום מערכת חינוך אף אחד לא מדבר וזו סכנה גדולה.

ישראל אייכלר: יבורכו כל העושים והמעשים ותודה עבור רשות הדיבור.

תהלה פרידמן: תודה רבה, צופית גולן, נציגת ארגון ההורים, סליחה, נבקש קודם את התייחסות משרד הבריאות לנושא הילדים בעלי צרכים מיוחדים ומלוויהם.

תהלה פרידמן: עורכת דין טל פוקס, בבקשה.

טל פוקס: שלום, כשכתבנו את התקנות לא הייתה כוונה למנוע מילדים משולבים להשתתף בפעילות.

טל פוקס: ככל שנדרש להם מלווה אז יראו אותו במקום תלמיד.

טל פוקס: זו הפרשנות הראויה לתקנות לפי דעתנו.

רויטל לן כהן: זה חייב להיות כתוב.

רויטל לן כהן: אם זה לא יהיה כתוב בצורה מפורשת אז לא יהיה שם מקום.

רויטל לן כהן: אי-אפשר לעשות פרשנות, אם כתוב "תלמיד" אז זה תלמיד.

רויטל לן כהן: כאן מדברים על איש צוות.

רויטל לן כהן: כתוב "איש צוות ותלמידים".

רויטל לן כהן: אם מדובר על קפסולה במספר כולל אז תגידו "קפסולה במספר כולל שמתחלקת בין אנשי צוות ותלמידים".

רויטל לן כהן: ככל שאתם כותבים "איש צוות ועוד 19 תלמידים" אין מקום למשלבים.

טל פוקס: אני מבינה את הרצון שזה יהיה כתוב בצורה ברורה ואנחנו נבדוק את זה.

טל פוקס: אני חייבת לציין שכל הזמן ניתנות פרשנויות לתקנות, אין לנו ברירה, התקנות נכתבות מהר.

רויטל לן כהן: אתם מכירים את המצב בשטח - - -

טל פוקס: - - - זה ייקח זמן מסוים, אני לא רוצה שחלילה בימים הקרובים תהיה הדרה של אותם תלמידים, ולכן אני אומרת שזו הפרשנות מבחינתנו.

תהלה פרידמן: יש לי הצעה: האם משרד החינוך יוכל להוציא הנחייה שהתקנה הזו כוללת גם מלווים לתלמידים עם צרכים מיוחדים ונראה לי שאם תהיה הנחיה כזו אז הדברים יהיו ברורים ונהירים.

רויטל לן כהן: גם היום משרד החינוך מוציא הנחיות ועדיין כל בית ספר עושה מה שהוא רוצה.

רויטל לן כהן: הפער בין מה שמשרד החינוך אומר לבין מה שקורה בשטח הוא עצום.

רויטל לן כהן: הילדים שלנו כבר היום נפגעים מזה שכל אחד עושה משהו אחר.

רויטל לן כהן: אני מבינה את הצורך, גם אני רוצה שהדברים יהיו יותר מהירים, לא מדובר בניסוח ברומו של עולם שיכול לקחת ימים רבים.

רויטל לן כהן: זה עניין של שעה או שעתיים, שבו ועשו זאת.

רויטל לן כהן: כרגע הילדים שלנו מודרים.

תהלה פרידמן: בסדר גמור.

 << דובר >> מירב ישראלי: בעיקרון אנחנו לא יכולים לתקן, אנחנו יכולים לבקש שיתקנו.

 << דובר >> מירב ישראלי: אני מאמינה שגם אין להם התנגדות לזה.

תהלה פרידמן: אוקיי, אנחנו מקבלים את הבקשה ומבקשים ממשרד הבריאות להביא לנו תקנה מתוקנת בהקדם.

תהלה פרידמן: צופית גולן, בבקשה.

צופית גולן: שלום לכולם, אנחנו מברכים על זה שאתם באים לאשר את התקנות, ואנחנו שמחים על זה, חשוב לנו להזכיר שני דברים מאוד חשובים: ראשית, עדיין לא התקבלה החלטת קבינט באשר לגורלן של כיתות ה' – י"ב.

צופית גולן: כל המתווה היפה שהוצג הם לא חזרו עדיין ללמוד, הם לא נמצאים שם.

צופית גולן: את כיתות ז'–י' שכחו לגמרי, אין אפילו מתווה לחזרתם.

צופית גולן: שמעתי היום את נציגי הילדים הללו בוועדת הקורונה במשך למעלה משעתיים.

צופית גולן: הם כואבים מאוד את המצב שלהם.

צופית גולן: אין מילים שאוכל להוסיף על דבריהם.

צופית גולן: עופר כסיף דיבר קודם על מקדם ההדבקה R.

צופית גולן: דוקטור שרון אלרועי פרייס אמרה בוועדה הנזכרת שיש כמה מקדמי R וזה תלוי מה רוצים לראות.

צופית גולן: לפעמים הם מתחת ל-1 לפעמים מעל ל-1.

צופית גולן: שוב פעם אנחנו נחשפים לזה שאין סדר ואחידות.

צופית גולן: אנחנו מבקשים פתרון עבור כל הילדים, כולל ילדים בסיכון בריאותי.

צופית גולן: כרגע, גם את תאשרו את התקנות, הילדים הנזכרים עדיין מחוץ לעניין.

צופית גולן: הילדים של א–ד שחזרו ללמוד לפני שבועיים, עדיין אין פתרון לאותן משפחות, לא פדגוגי, לא רגשי, לא חברתי.

צופית גולן: התחילו כבר לשאול שאלות, אנחנו יודעים שתחילו לשלוח קציני ביקור בחלק מהמקומות.

צופית גולן: זה יפה שיש תקנות ומתווה.

צופית גולן: הילדים צריכים דברים ברורים יותר.

צופית גולן: לא יכול להיות שהנתונים מתקבלים כל פעם על בסיס מקדם אחר.

צופית גולן: הכניסו את ה-R מהתחלה אבל לא אמרו לאיזה R הכוונה.

צופית גולן: משתמשים ב-R שמתאים כרגע לנושא שרוצים להעביר.

צופית גולן: הנתונים לא השתנו מאתמול להיום, שום דבר לא השתנה ושום דבר לא ישתנה גם יום אחרי.

צופית גולן: הילדים שלנו מופקרים, עם כל הרצון שלי לברך על התקנות ואני מברכת על זה שילדי הגנים והכיתות הנמוכות חזרו, שנמצא פתרון לילדים עולים.

צופית גולן: אני מברכת על הכול ועדיין לא יכול להיות מצב של גרירת רגליים ושהילדים שלנו יושבים בבית בלי אופק ובלי כיוון.

צופית גולן: אני ממליצה בחום לשמוע את דברי הילדים שדיברו היום בוועדת הקורונה.

צופית גולן: הילדים מדברים מדם לבם על התשישות, החרדות.

צופית גולן: אין לנו אלא לצעוק את צעקתם גם פה, תודה רבה.

תהלה פרידמן: מאוד מאוד מזדהה.

תהלה פרידמן: תודה, צופית.

תהלה פרידמן: חבר הכנסת עופר כסיף, בבקשה.

עופר כסיף: חשוב לי להגיד שאני מסכים עם כל מילה וחשוב לשים סוף לסאגה הזו.

תהלה פרידמן: אכן, פרופסור חגי לוין, בבקשה.

חגי לוין: אני שומע את הדברים, אנחנו צריכים להבין שכמו שיש חוק חינוך חובה, החובה היא על המדינה לספק חינוך לכל הילדים.

חגי לוין: טוב שסוף סוף עושים צעד קטן קדימה.

חגי לוין: אנחנו נופלים פה בגלל החטא הקדמון של חוק הקורונה הגדול שלא מאפשר לקבל החלטות בצורה מושכלת ונכונה.

חגי לוין: אני חייב להגיד שגם התקנות האלה – שאני ממליץ לאשר אותן כי זה מה שיש כרגע – אבל העובדה שדורשים מרחק בלתי סביר של 100 מטר בין קפסולות, גם לא צריך להגביל ל-20 מטר.

חגי לוין: כיוון שהסיכון בחוץ הוא כל כך נמוך, והתועלת היא גדולה, צריך למצוא פתרונות איך הילדים לומדים.

חגי לוין: כל יום שבו לא נמצא פתרון לילדי ה–י"ב הוא גורם נזק אדיר לבריאות הציבור.

חגי לוין: ברוב מדינות אירופה שסובלות מתחלואה גבוהה יותר מאיתנו מערכת החינוך פתוחה.

חגי לוין: הבעיה העיקרית היא שהמטרה אינה מוגדרת נכון.

חגי לוין: אנחנו צריכים כל יום לבדוק כמה ילדים למדו היום ולהבין שזה מדד ההצלחה שלנו במשבר הקורונה.

חגי לוין: אם הילדים לא לומדים אז אי-אפשר לומר שהצלחנו להתמודד עם המגפה.

חגי לוין: התפקיד שלנו הוא לאפשר לימודים גם בימים של מגפה.

חגי לוין: יש תקופות בהיסטוריה שהיו קשות יותר והלימודים המשיכו.

חגי לוין: אז אני אומר כרופא בריאות הציבור: אי-אפשר למות על קידוש ה-R, ה-R הוא לא קדוש.

חגי לוין: אנחנו צריכים, היום יש 133 מונשמים מקורונה בישראל.

חגי לוין: זה נורא ואיום, זה מצריך התמודדות, אנשים רבים עוד ימותו.

חגי לוין: אבל זה שנסגור את מערכת החינוך לא יושיע אותנו.

חגי לוין: אנחנו צריכים להתמקד במניעת התפרצויות.

חגי לוין: נפתח את מערכת החינוך, תהיינה הדבקות בהיקף שנוכל להתמודד איתו.

חגי לוין: לילדים עצמם ברור לחלוטין שהרבה יותר טוב ובריא שמערכת החינוך פתוחה.

חגי לוין: זה מה שצריך לעמוד לנגד עיננו.

חגי לוין: אני חייב להגיד לפרוטוקול שזה ממש לעג לרש שאנחנו עושים צעד כל כך קטן בזמן שאנחנו לא נוגעים בבעיה האמיתית שהיא סגירת מערכת החינוך בצורה שפשוט פוגעת בבריאות הציבור, תודה.

תהלה פרידמן: תודה רבה, צופית גולן בבקשה.

צופית גולן: יום זכויות הילד חל השבוע, הזכות הכי בסיסית של ילדים היא הזכות לחינוך.

צופית גולן: זו זכות שמדינת ישראל שוללת כרגע מאלפי ילדים.

צופית גולן: זו הזכות הכי בסיסית שלה.

צופית גולן: אז אם אנחנו כבר ברוח זכויות הילד.

תהלה פרידמן: לדעתי מדובר במאות אלפי ילדים.

צופית גולן: זו הזכות הכי בסיסית שלהם, אנחנו צריכים למדוד את ההצלחה באיך הילדים לומדים.

צופית גולן: הילדים שלנו הרבה יותר מוגנים כאשר הם בתוך בתי הספר ואנחנו סומכים על הצוותים שידעו איך לעשות זאת נכון, אנחנו סומכים עליהם במאת האחוזים.

תהלה פרידמן: חברת הכנסת אורלי פרומן, בבקשה.

אורלי פרומן: שלום לכם, אני מדברת אתכם מהבידוד, הייתי שמחה להיות איתכם.

אורלי פרומן: אני רוצה להצטרף לקריאה להחזיר את הילדים לבתי הספר.

אורלי פרומן: אני מסתכלת על מה שקורה בעולם וגם שומעת את דברי המומחים.

אורלי פרומן: הבוקר היה דיון בוועדת הקורונה, הלוואי והיו לוקחים את בני הנוער שדיברו שם לקבינט הקורונה וראש הממשלה והשרים היו שומעים את הזעקה האוטנטית של בני נוער מכל רחבי הארץ שנמאס להם להיות ריבוע במסך.

אורלי פרומן: אני מתנסה בזה בימים האחרונים וזה פשוט נורא.

אורלי פרומן: הם לא רוצים להיות ריבוע במסך.

אורלי פרומן: הדאגה לבריאות הנפשית של הילדים ובני הנוער לא נופלת מהדאגה לבריאות הפיסית.

אורלי פרומן: חייבים לחשוב על ההשלכות העתידיות.

אורלי פרומן: בשבוע שעבר העלינו, תהילה ואנוכי, הצעה לסדר שדיברה על מחסור בפסיכולוגים חינוכיים.

אורלי פרומן: יש היום פסיכולוג על כל 740 ילדים.

אורלי פרומן: תעשו לבד את החשבון.

אורלי פרומן: הפניות למרכזי הסיוע גדלו ב-20% בחודשיים האחרונים.

אורלי פרומן: אז בסדר, נוציא את הילדים החוצה, נשב איתם במעגלים ונשמע אותם.

אורלי פרומן: הדבר הטוב שקורה הוא שרואים שלא נס לחו של בית הספר והצורך בו.

אורלי פרומן: יש צורך בחברותה, לבית הספר יש תפקיד מאוד חשוב, לא רק בהיבט של השכלה והרחבת הידע אלא לבריאות הנפשית של הילדים ובני הנוער.

אורלי פרומן: ככל שהאוכלוסיות פגיעות יותר – נוער בסיכון, ילדי החינוך המיוחד – זה מעצים את הבעיה.

אורלי פרומן: בואו, אני קוראת לפתוח את מערכת החינוך.

אורלי פרומן: פיתחו אותה עבור כל התלמידים, באחריות, לשמור על בריאותם.

אורלי פרומן: ראשי הרשויות כבר הציעו מתווים.

אורלי פרומן: לכו איתם ותנו להם את זה, ואל תשחקו את המשחקים הפוליטיים על גב הילדים ובני הנוער.

אורלי פרומן: די, מספיק, יש לנו אחריות.

אורלי פרומן: פרופסור לוין אמר לפני שיש חובה על המדינה לספק חינוך לילדיה.

אורלי פרומן: זכותם הבסיסית של הילדים לקבל את החינוך מהמדינה.

אורלי פרומן: צריך לקחת את כל ההערות שנשמעו פה.

אורלי פרומן: אנחנו רוצים שהתקנות תאושרנה אבל שימו לב להערות שהושמעו לגבי הילדים המשולבים.

אורלי פרומן: אני אמרתי את זה גם בדיון הקודם לפני התיקון.

אורלי פרומן: אני מבקשת להישמע גם להערות שלנו בדיונים.

אורלי פרומן: זה היה ברור שבכיתה יש ילדים משולבים אבל יש להם גם משלבים.

אורלי פרומן: אז כדי שהילדים שלנו לא ימשיכו לחשוב שהם לא חשובים ושלא לוקחים אותם בחשבון ומגוננים עליהם, אנחנו נצטרך להחזיר אותם למקום הטבעי שלהם שהוא בית הספר.

אורלי פרומן: אני סומכת עליהם ועל הצוותים שהם יעשו את הכול כדי לשמור על בריאות כולם, תודה רבה.

תהלה פרידמן: אחרון הדוברים, חבר הכנסת יאיר גולן, בבקשה.

יאיר גולן: עיינתי בחומר, אני חושב שמה שחסר באופן בולט ובעייתי, אם אנחנו מדברים על תקנות שעוסקות בפעילות חינוכית, צריך לומר שכל המוזיאונים, הגנים הלאומיים ובתי התרבות יופעלו לצורך פעילות חינוכית בגילאים הרלוונטיים, על פי תקנות המיגון מפני קורונה, ולפתוח אותם לפעילות הזו.

יאיר גולן: הרי מה שאמרה פה אורלי, שאני לגמרי מסכים איתו, זה להחזיר מקסימום פעילות חינוכית.

יאיר גולן: כדי להפעיל את מקסימום פעילות החינוכית אתה חייב להיעזר במה שמצוי בכל הרשויות המקומיות, לתת להם להשתמש בכלל המתקנים שקיימים באזורים.

יאיר גולן: הרי לא יכול להיות שמוזיאון שיכול לספק תוכנית חינוכית יוצאת מהכלל בתנאים סביבתיים שאין אותם בבתי ספר, חללים גדולים, אוורור מאוד יעיל, כמות גדולה של סדרנים שיכולה לפקח על כמויות היוצאים והנכנסים.

יאיר גולן: לא יכול להיות שדווקא אתרים אלו מושבתים ומנועים מסיוע לפעילות החינוכית.

יאיר גולן: בואו לא נפתח אותם כרגע לקהל הרחב, אבל אלו המקומות הטובים ביותר לביצוע פעילות חינוכית.

יאיר גולן: כשאני רואה את מוזיאון ישראל שבסמוך אלינו, או את מוזיאון ארץ ישראל , או את הספארי ברמת גן, או את המדע-טק בחיפה סגורים – אני שואל את עצמי למה זה.

יאיר גולן: הרי זה פשוט להזיק לילדים שלנו.

תהלה פרידמן: למרות שאתה יוצא מתוך נקודת הנחה שהסיבה שמונעים את החזרה ללימודים היא היעדר חללים.

תהלה פרידמן: זה לא מה שהבנו כרגע.

יאיר גולן: צריך להכניס לתקנות המובאות בפנינו סעיף, אני יודע שזה בעייתי, אבל בואו נעשה את זה, ניתן להם לעבוד ונקל על מערכת החינוך.

יאיר גולן: ברגע שאנחנו פותחים את מערכת החינוך ונותנים יותר חלופות לבצע פעילות חינוכית בצורה בטוחה, הרי שאנחנו מועילים למערכת.

יאיר גולן: זה טוב למוסדות, זה טוב למערכת, זה טוב לילדי ישראל.

יאיר גולן: אני שואל למי זה רע?

יאיר גולן: זה לא פוגע בכלום.

אורלי פרומן: זה גם יציל את מוסדות התרבות שמושבתים כבר שמונה חודשים.

תהלה פרידמן: אני חושבת שזה רעיון שצריך להציע אותו לרשויות המקומיות.

תהלה פרידמן: זה רעיון טוב, בעיני, וצריך לחשוב איך אנחנו מקדמים אותו.

תהלה פרידמן: אנחנו צריכים להצביע ולאשר את התקנות הללו.

תהלה פרידמן: חברי הכנסת שמשתתפים בזום אינם יכולים להצביע.

תהלה פרידמן: יצביעו רק הנוכחים בחדר הוועדה.

תהלה פרידמן: תקנות סמכויות מיוחדות להתמודדות עם נגיף קורונה החדש (הוראת שעה)(הגבלת פעילות של מוסדות המקיימים פעילות חינוך)(תיקון מס' 7) מי בעד?

תהלה פרידמן: מי נגד?

תהלה פרידמן: מי נמנע?

תהלה פרידמן: התקנות אושרו.

תהלה פרידמן: אישרנו את התקנות.

תהלה פרידמן: תודה רבה לחבר הכנסת יאיר גולן.

יאיר גולן: אני מבקש שנדון בנושא שהעליתי.

יהודית גידלי: רשמתי את בקשתך.

תהלה פרידמן: הדבר החשוב שיוצא מישיבה זו, יותר מאישור התקנות, זו הקריאה המשותפת של כל חברי הוועדה, מהאופוזיציה והקואליציה, להחזיר ללימודים את כל התלמידים.

תהלה פרידמן: המציאות הזו שבה עכשיו מדברים על י"א–י"ב ושוכחים את תלמידי ז'–י, ואנחנו מבינים את ה-R, דוקטור אפללו, אבל זו פשוט מציאות שלא תיתכן, ושתופעות הלוואי שלה קשות מהמחלה.

יאיר גולן: אני רוצה לומר שכדנים ב-R זה R לכלל האוכלוסייה.

יאיר גולן: אין סיבה להחיל את מקדם ההדבקה על כל האוכלוסייה, יש לייצר דיפרנציאליות על פי מצב התחלואה בכל מקום ובהתאם לזה לאפשר או לאסור את הפעילות.

יאיר גולן: מספיק לגזור על כל מדינת ישראל בלי שום היגיון.

אפרת אפללו: חבר הכנסת גולן, אנחנו לגמרי מחלקים את ה-R בצורה דיפרנציאלית לפי מגזרים ויישובים.

יאיר גולן: אני שמח לשמוע.

אפרת אפללו: נכון שמוצג לכאורה R אחיד אבל ה-R בעלייה בכל המקומות.

אפרת אפללו: אנחנו סביב R של 1% בכל המקומות שבהם אנחנו עושים את הניתוחים.

אורלי פרומן: אני מבקשת להוסיף פנייה למשרד החינוך, לתקן את התקנה שתאפשר למשלבים להיכלל ב-19.

יהודית גידלי: זה כבר מופיע.

תהלה פרידמן: תודה רבה, הישיבה נעולה.